钦定古今图书集成/理学汇编/学行典/第251卷 > 徐季韶
## 钦定古今图书集成/理学汇编/学行典/第251卷 > 徐季韶

按《浙江通志》：“徐季韶，字鹿园，海宁人。弃经生业，潜心
性命之学。晚年道益高，著《玉华子》四十篇，阴行善事，
畏令人知。戍辰海啸，漂没数十万家，隔江浮棺，若凫雁之遥集。季韶出腴田数十亩瘗埋之。辛巳岁大祲，
沿塘设粥厂十五所，日费米三十斛，新榖升，始罢。又
开药局救瘟疫者，存活甚多；远近至今称道之。”三举
大宾，旌门祀庑，人谓未足酬其“潜德”云。